Am 12. Novämber 1893 het dr Roland Geldner en Inserat in dr Basler Nationalzytig uffgeh, zem "sämtliche Freunde dieses Sports" z finde. Drey Dääg speeter isch denn dr Footballclub Basel vo 11 begeischterte Sportler grindet worde. Ganz am Aafang hets no gar kai Maischterschaft gee, sodass dr FCB oft gege Clubs in dr Region gspiilt het. Erscht um d Johrhundertwändi hets die erschte offizielle Maischterschafte gee, wo dr FCB no nit immer mitgmacht het.